CELEX: 
Language: bg
Date: 2022-01-21 00:00:00
Title: РЕГЛАМЕНТ ЗА ИЗПЪЛНЕНИЕ (ЕС) .../ НА КОМИСИЯТА за определяне на правила за прилагането на Директива (ЕС) 2019/883 на Европейския парламент и на Съвета по отношение на подробните елементи на основания на риска механизъм на Съюза за целеви подбор на кораби за проверка

РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА
            
            
               от 21.1.2022 година
            
            
               за определяне на правила за прилагането на Директива (ЕС) 2019/883 на Европейския парламент и на Съвета по отношение на подробните елементи на основания на риска механизъм на Съюза за целеви подбор на кораби за проверка
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Директива (ЕС) 2019/883 на Европейския парламент и на Съвета от 17 април 2019 г. относно пристанищните приемни съоръжения за предаване на отпадъци от кораби, за изменение на Директива 2010/65/ЕС и за отмяна на Директива 2000/59/ЕО
                  1
               , и по-специално член 11, параграф 2, втора алинея от нея,
            
            
               като има предвид, че:
            
            
               (1)Ефективното правоприлагане на задължението за предаване на отпадъци в пристанищните приемни съоръжения е от първостепенно значение за ефективното решаване на проблема с морските отпадъци и другите отпадъци от корабоплаването, попадащи в морската среда.
            
            
               (2)В единния основан на риска механизъм на Съюза за целеви подбор следва да са предвидени еднакви условия за подбор на кораби за проверка в съответствие с член 11, параграф 2 от Директива (ЕС) 2019/883.
            
            
               (3)Чрез създаването на основан на риска механизъм на Съюза за целеви подбор съответните органи в държавите членки трябва да получат помощен инструмент за изпълнение на задължението за проверки в съответствие с член 11, параграф 1 от Директива (ЕС) 2019/883.
            
            
               (4)За да се оцени рискът даден кораб да не отговаря на задълженията, установени в Директива (ЕС) 2019/883, следва да се вземат предвид няколко параметъра, които съвместно дават ясна представа за наличието на такъв риск. Тези параметри следва да бъдат: неспазването или признаците за неспазване на изискванията за предаване на отпадъци; периодът от време, изтекъл след последната проверка; наличието на предишни доклади за неспазване, предоставени от съответните пристанищни органи; предходното и следващото пристанище на посещение; наличието на освобождаване за този кораб; и информацията, налична в SafeSeaNet и в THETIS-EU.
            
            
               (5)За да се осигурят еднакви условия за подбор на кораби за проверка, е необходимо държавите членки да прилагат хармонизирана методика. Поради това актовете за изпълнение, приети съгласно Директива (ЕС) 2019/883, следва да бъдат под формата на регламенти за изпълнение.
            
            
               (6)Мерките, предвидени в настоящия регламент, са в съответствие със становището на Комитета по морската безопасност и предотвратяването на замърсяването от кораби, 
            
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               1.
                     За целите на проверките държавите членки класифицират корабите, посочени в член 3, параграф 1, буква а) от Директива (ЕС) 2019/883, в следните категории по отношение на нивото на риск:
            
            
               а)ниво на риск 1 (висок риск); 
            
         
         
            
               б)ниво на риск 2 (среден риск);
            
            
               в)ниво на риск 3 (нисък риск);
            
            
               г)ниво на риск 4 (минимален риск).
            
            
               2.
                     Категорията на всеки кораб по отношение на нивото на риск се определя въз основа на параметрите на риска, определени в таблица 1 от приложението. 
            
            
               3.
                     Параметрите по отношение на нивото на риск, определени в таблица 1 от приложението, се прилагат съгласно методиката, посочена в точки 1—4 от приложението.
            
            
               Член 2
            
            
               При изпълнение на задължението за проверки, определено в член 11 от Директива (ЕС) 2019/883, държавите членки спазват следните изисквания:
            
            
               а)дават предимство на проверките на кораби с по-високо ниво на риск;
            
            
               б)избират на случаен принцип най-малко 1 % от броя на корабите, които се подлагат на проверка всяка година.
            
            
               Член 3
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
            
               Съставено в Брюксел на 21.1.2022 година.
            
            
               
                     За Комисията
               
               
                     Председател
                     Ursula VON DER LEYEN
               
            
         
         
            
                  
                     (1)
                  
                        ОВ L 151, 7.6.2019 г., стр. 116. 
               
            
      
    ---documentbreak--- 
      
         
         
            
               ПРИЛОЖЕНИЕ 
            
            
               Методика:
            
            
               1.Параметрите на риска, посочени в таблица 1, се използват за определяне на нивото на риска на даден кораб.
            
            
               2.За всеки параметър на риска, посочен в таблица 1, се определя различен цветови код, обозначаващ нивото на риска: червен (високо), оранжев (средно) или жълт (ниско).
            
            
               3.Определянето на нивото на риск за даден кораб въз основа на предупрежденията за параметрите на риска в таблица 1 се основава на критериите, посочени в таблица 2.
            
            
               4.При няколко едновременно активни предупреждения за определяне на нивата на риск, посочени в таблица 2, могат да се използват коефициентите на преобразуване, посочени в таблица 3.
            
            
            
               Таблица 1: Параметри на риска
            
            
            
                     
                        Номер на параметъра на риска
                     
                  
                  
                     
                        Ниво на риск на предупреждението (цветови код)
                     
                  
                  
                     
                        Описание на параметъра на риска
                     
                  
                  
                     
                        Критерии за активиране на предупреждение за параметъра на риска
                     
                  
                  
                     
                        Критерии за дезактивиране на предупреждение за параметъра на риска 
                     
                  
               
                     
                        1
                     
                  
                  
                     
                        Оранжев
                     
                  
                  
                     
                        Неспазване на изискванията за предварително уведомление за отпадъци, определени в член 6 от Директива (ЕС) 2019/883.
                     
                     
                  
                  
                     
                        Предупреждението се активира, ако не е изпратено предварително уведомление за отпадъци или в него липсва задължителната информация.
                     
                  
                  
                     
                        Предупреждението се изчислява за пристанище А въз основа на предварителното уведомление за отпадъци, изпратено до пристанище А. Предупреждението се преразглежда във всяко пристанище.
                     
                  
               
                     
                        2
                     
                  
                  
                     
                        Оранжев
                     
                  
                  
                     
                        Информация, предоставена от оператора, агента или капитана в съответствие с член 6 от Директива (ЕС) 2019/883. 
                     
                     
                  
                  
                     
                        Предупреждението се активира, ако проверките за валидност на съдържанието на предварителното уведомление за отпадъци покажат, че корабът може да не отговаря на изискванията на директивата.
                     
                  
                  
                     
                        Предупреждението се изчислява за пристанище А въз основа на предварителното уведомление за отпадъци, изпратено до пристанище А. Предупреждението се преразглежда във всяко пристанище.
                     
                  
               
                     
                        3
                     
                  
                  
                     
                        Оранжев
                     
                  
                  
                     
                        Дата на предходната проверка, извършена в съответствие с член 10 от Директива (ЕС) 2019/883.
                     
                  
                  
                     
                        Предупреждението се активира, ако корабът не е бил подлаган на проверка в съответствие с член 10 от Директива (ЕС) 2019/883 през предходните 12 месеца.
                     
                     
                        Забележка: Това предупреждение следва да бъде активно едва след 28 юни 2022 г.
                     
                  
                  
                     
                        Предупреждението се дезактивира, след като бъде регистрирана проверка в съответствие с член 14, параграф 2, буква а) от Директива (ЕС) 2019/883.
                     
                  
               
                     
                        4
                     
                  
                  
                     
                        Червен
                     
                  
                  
                     
                        Налични доклади от органите за проверка на пристанищните приемни съоръжения, пристанищните органи или други компетентни органи, сочещи, че корабът не отговаря на изискванията по член 7 от Директива (ЕС) 2019/883.
                     
                  
                  
                     
                        Предупреждението се активира ръчно в THETIS-EU от проверяващите на пристанищните приемни съоръжения.
                     
                  
                  
                     
                        Предупреждението се дезактивира след извършването на проверка, при която не са установени несъответствия (статут „проверен“). 
                     
                  
               
                     
                        5
                     
                  
                  
                     
                        Оранжев
                     
                  
                  
                     
                        Предупреждение за неспазване, подадено от пристанищните приемни съоръжения
                     
                  
                  
                     
                        Предупреждението се активира, ако през последните 6 месеца за кораба е установено несъответствие от страна на пристанищните приемни съоръжения и е наличен съответен доклад в THETIS-EU.
                     
                  
                  
                     
                        Предупреждението се дезактивира след извършването на проверка, при която не са установени несъответствия (статут „проверен“).
                     
                  
               
                     
                        6
                     
                  
                  
                     
                        Оранжев
                     
                  
                  
                     
                        Достатъчен капацитет за съхранение на борда
                     
                  
                  
                     
                        Предупреждението се активира, ако капацитетът за съхранение на борда не се счита за достатъчен съгласно критериите, използвани за прилагането на член 8, параграф 4, буква б).
                     
                  
                  
                     
                        Предупреждението се изчислява за пристанище А въз основа на предварителното уведомление за отпадъци, изпратено до пристанище А. Предупреждението се преразглежда във всяко пристанище.
                     
                  
               
                     
                        7
                     
                  
                  
                     
                        Жълт
                     
                  
                  
                     
                        Следващо пристанище на посещение
                     
                  
                  
                     
                        Счита се, че нивото на риск ще се увеличи, ако пристанището е извън ЕС или не е известно. За изчисляването на това предупреждение пристанищата, разположени в Исландия, Норвегия, Обединеното кралство (включително остров Ман, Англо-нормандските острови и Гибралтар) и руските пристанища, разположени на Балтийско море, трябва да се третират като намиращи се в ЕС.
                     
                  
                  
                     
                        Предупреждението се изчислява за пристанище А въз основа на предварителното уведомление за отпадъци, изпратено до пристанище А. Предупреждението се преразглежда във всяко пристанище.
                     
                  
               
                     
                        8
                     
                  
                  
                     
                        Жълт
                     
                  
                  
                     
                        Предходно пристанище на посещение
                     
                  
                  
                     
                        Счита се, че нивото на риск ще се увеличи, ако пристанището е извън ЕС. За изчисляването на това предупреждение пристанищата, разположени в Исландия, Норвегия, Обединеното кралство (включително остров Ман, Англо-нормандските острови и Гибралтар) и руските пристанища, разположени на Балтийско море, трябва да се третират като намиращи се в ЕС.
                     
                  
                  
                     
                        Предупреждението се изчислява за пристанище А въз основа на предварителното уведомление за отпадъци, изпратено до пристанище А. Предупреждението се преразглежда във всяко пристанище.
                     
                  
               
                     
                        9
                     
                  
                  
                     
                        Жълт
                     
                  
                  
                     
                        Предупреждение относно освобождаване
                     
                  
                  
                     
                        Предупреждението се активира, ако корабът е получил освобождаване и не е бил подлаган на проверка в продължение на 12 месеца, за да се гарантира, че тези кораби ще бъдат включени в проверките.
                     
                  
                  
                     
                        Предупреждението трябва да бъде преразглеждано във всяко пристанище.
                     
                  
               
                     
                        10
                     
                  
                  
                     
                        Червен
                     
                  
                  
                     
                        Предупреждение за инцидент от типа „отпадъци“
                     
                  
                  
                     
                        Предупреждението се активира, ако в SafeSeaNet е подаден доклад за инцидент от типа „отпадъци“ за този кораб в предишно пристанище.
                     
                  
                  
                     
                        Предупреждението се дезактивира след извършването на проверка, при която не са установени несъответствия (статут „проверен“), или след дезактивирането на инцидента в SafeSeaNet.
                     
                  
               
            
               Таблица 2: Определяне на нива на риск въз основа на броя на активните постъпили предупреждения
            
            
                     
                        Критерии за нивата на риск
                     
                  
               
                     
                        Ниво на риск 1
                     
                  
                  
                     
                        Едно или повече червени предупреждения
                     
                  
               
                     
                        Ниво на риск 2
                     
                  
                  
                     
                        Едно или повече
                           1
                         оранжеви предупреждения
                     
                  
               
                     
                        Ниво на риск 3
                     
                  
                  
                     
                        Едно или повече1 жълти предупреждения
                     
                  
               
                     
                        Ниво на риск 4
                     
                  
                  
                     
                        Няма активно предупреждение
                     
                  
               
            
               Таблица 3: Коефициенти на преобразуване за комбиниране на няколко едновременно активни параметъра за прилагане на нивата на риск от таблица 2
            
            
                     
                        Коефициент на преобразуване
                     
                  
               
                     
                        Три жълти предупреждения
                     
                  
                  
                     
                        Едно оранжево предупреждение
                     
                  
               
                     
                        Три оранжеви предупреждения
                     
                  
                  
                     
                        Едно червено предупреждение
                     
                  
               
         
         
            
                  
                     (1)
                  
                        До достигане на броя, който задейства прилагането на коефициента на преобразуване.